《石屏后集锓梓敬呈屏翁》
宋代·戴炳

新刊后藁又千首，近日江湖谁有之。妙似豫章前集语，老于夔府后来诗。

梅深岁月枝逾古，菊饱风霜色转奇。要洗晚唐还大雅，愿扬宗旨破群痴。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。